پاکستانده بیر نفر تلویزیون ژورنالستی کیم ایکن لیک لری معلوم بولمه گن قوراللی کیشی لر تمانیدن آتیب اولدیریلدی. قیرق ایککی یاشیده گی حفیط الرحمن نینگ بوگون (یکشنبه) ایرته لب موتر سایکل لیک هجومچی لر تمانیدن خیبر پشتونخواه گه باغلیق کوهات منطقه سیده اولدیریلگن لیگی بیلدیریلدی. بیر نیچه هفته آلدین هم منطقه ده زمان محسود نامیده گی باشقه بیر ژورنالست خودی منه شونده ی بیر هجوم نتیجه سیده اولدیریگن ایدی. اوشبو هجوم نینگ مسئولیتی نی طالبان اوز بوینی گه آلگن ایدی. حفیط الرحمن ۱۲ ییلدن بیری نیو تی وی ده ژورنالست صفتیده ایشله ماقده ایدی. خودی منه شو ژورنالست نینگ آلدین هیچ کیمسه تمانیدن تهدید ایتیلمه گن لیگی بیلدیریلدی. حفیط الرحمن نینگ کیم لر تمانیدن اولدیریلگن بولیشی نینگ ممکن ایکن لیگی خصوصیده هیچ قنده ی بیر معلومات موجود ایمس ایکن, منطقه ده کوپینچه ژورنالست لرنینگ طالبان تمانیدن اولدیریلیتگن لیک لری کورینماقده. بیرلشگن ملت لر تشکیلاتی تمانیدن ترقه تیلگن بیر راپورده پاکستانده میلادی ۲۰۰۱ نچی ییلیدن بیری قریب ۷۰ نفر پاکستان لیک ژورنالست نینگ خودی منه شونده ی هجوملر عاقبتیده جان بیرگن لیک لری بیلدیریلماقده.
حادثه پایتخت تاشکینت ده یوزبیرگن
